ভারত মহাসাগর
ভারত মহাসাগর বিশ্ব মহাসাগরগুলির সঙ্গে আন্তঃসম্পর্কযুক্ত। ২০ ডিগ্রি পূর্ব দ্রাঘিমা আটলান্টিক মহাসাগর থেকে এবং ১৪৬°৫৫' পূর্ব দ্রাঘিমা প্রশান্ত মহাসাগর থেকে ভারত মহাসাগরকে বিচ্ছিন্ন করেছে। ভারত মহাসাগরের সর্ব-উত্তর অংশটি পারস্য উপসাগরের ৩০ ডিগ্রি অক্ষরেখায় অবস্থিত। দক্ষিণভাগে (আফ্রিকা থেকে অস্ট্রেলিয়া পর্যন্ত) ভারত মহাসাগরের প্রস্থ প্রায় ১০,০০০ কিলোমিটার (৬,২০০ মাইল)। লোহিত সাগর ও পারস্য উপসাগর সহ এই মহাসাগরের মোট আয়তন ৭৩,৫৫৬,০০০ বর্গ কিলোমিটার (২৮,৩৫০,০০০ বর্গ মাইল)।
মুম্বাই বন্দর
মুম্বাই বন্দর হল ভারতের দ্বিতীয় প্রাচীন (প্রথম কলকাতা বন্দর) বন্দর। এটি ভারতের পশ্চিম উপকূলে আরব সাগরের তীরে অবস্থিত। বর্তমানে বন্দরটির আধুনিকীকরন করা হয়েছে। বন্দরের ৪০০ বর্গ কিলোমিটার (১৫০ বর্গ মাইল) বিস্তৃত পোতাশ্রয়ের পূর্ব ও উত্তর থেকে কঙ্কনরের মূল ভূখন্ড এবং পশ্চিমে মুম্বাইয়ের দ্বীপ অবস্থিত। পোতাশ্রয়টির দক্ষিণে খোলে আরব সাগর।